Աբդելազիզ Բառադա

Աբդելազիզ Բառադա (, ), մարոկացի կիսապաշտպան, ով հանդես է գալիս «Օլիմպիկում» և Մարոկկոյի ազգային հավաքականում։ Մասնակցել է 2012 թվականի Օլիմպիական խաղերին։

Ակումբային կարիերա

«Պարի Սենտ Ժերմեն» 
Բառադան «Պարի Սեն Ժերմենի» ակադեմիայի սան է։ 2007 թվականին նա տեղափոխվել է ակումբի երկրորդ թիմ, և այնտեղ հանդես եկել մինչև 2010 թվականը։

«Խետաֆե» 
2010 թվականին ֆուտբոլիստը պայմանագիր է կնքել իսպանական «Խետաֆեի» հետ, և առաջին մրցաշրջանը անցկացրել ակումբի երիտասարդական թիմում։ 2011 թվականից սկսած ֆուտբոլիստը հանդես է եկել թիմի հիմնական կազմում։ Լա Լիգայում Բառադան իր դեբյուտը նշել է 2012 թվականի հունվարի 21-ին՝ «Ռասինգի» դեմ խաղում։ Նոյեմբերի 7-ին ֆուտբոլիստը խփել է իր առաջին գոլը թիմի կազմում՝ «Ատլետիկո Մադրիդի» դեմ խաղում։

«Ալ Ջազիրա» 
2013 թվականին Աբդելազիզը տեղափոխվել է «Ալ Ջազիրա»։ Թիմի կազմում անցկացրել է 1 մրցաշրջան, և մասնակցել 22 խաղի։

«Օլիմպիկ» 
2014 թվականի օգոստոսի 10-ին 4․5 միլիոն եվրոյի դիմաց Աբդելազիզը տեղափոխվել է ֆրանսիական «Օլիմպիկ»։ Իր առաջին գոլը թիմի կազմում նա խփել է 2014 թվականի օգոստոսի 29-ին «Նիցայի» դեմ խաղում։

Ազգային հավաքական 
2012 թվականի փետրվարի 19-ին Բառադան իր դեբյուտն է նշել Մարոկկոյի ազգային հավաքականի կազմում՝ Բուրկինա Ֆասոյի դեմ խաղում։ 2012 թվականի հոկտեմբերի 13-ին Աֆրիկայի գավաթի խաղարկության շրջանակներում կայացած Մոզամբիկի հավաքականի դեմ խաղում նա դարձել է իր առաջին գոլի հեղինակը ազգային հավաքականի կազմում։

Գոլերը Մարրոկոյի ազգային հավաքականի կազմում

Ծանոթագրություններ

Արտաքին հղումներ 
 Վիճակագրությունը soccerway.com կայքում
 Պրոֆիլը Խետաֆեի պաշտոնական կայքում 
 Պրոֆիլը bdfutbol.com կայքում
 Պրոֆիլը futbolme.com կայքում

Պարի Սեն Ժերմենի ֆուտբոլիստներ
Օլիմպիկ Մարսելի ֆուտբոլիստներ
Ֆուտբոլի կիսապաշտպաններ
Թուրքական Սուպեր լիգայի ֆուտբոլիստներ
Ֆրանսիացի ֆուտբոլիստներ
Ալ-Ջազիրա Աբու Դաբիի ֆուտբոլիստներ
Մարոկկոյի հավաքականի ֆուտբոլիստներ
Մարոկկացի ֆուտբոլիստներ
Խետաֆեի ֆուտբոլիստներ
Անթալյասպորի ֆուտբոլիստներ
Լա Լիգայի ֆուտբոլիստներ